CELEX: 62014TA0328
Language: sl
Date: 2016-02-18 00:00:00
Title: Zadeva T-328/14: Sodba Splošnega sodišča z dne 18. februarja 2016 – Jannatian/Svet (Skupna zunanja in varnostna politika — Omejevalni ukrepi proti Iranu zaradi preprečitve širjenja jedrskega orožja — Zamrznitev sredstev — Omejitev vstopa — Ničnostna tožba — Ustavitev postopka — Nepogodbena odgovornost — Dovolj resna kršitev pravnega pravila, ki podeljuje pravice posameznikom — Nepremoženjska škoda)

29.3.2016   
            
            
               SL
            
            
               Uradni list Evropske unije
            
            
               C 111/21
            
         Sodba Splošnega sodišča z dne 18. februarja 2016 – Jannatian/Svet
   (Zadeva T-328/14) (1)
   
   ((Skupna zunanja in varnostna politika - Omejevalni ukrepi proti Iranu zaradi preprečitve širjenja jedrskega orožja - Zamrznitev sredstev - Omejitev vstopa - Ničnostna tožba - Ustavitev postopka - Nepogodbena odgovornost - Dovolj resna kršitev pravnega pravila, ki podeljuje pravice posameznikom - Nepremoženjska škoda))
   (2016/C 111/25)
   Jezik postopka: angleščina
   
      Stranki
   
   
      Tožeča stranka: Mahmoud Jannatian (Teheran, Iran) (zastopnika: I. Smith Monnerville in S. Monnerville, odvetnika)
   
      Tožena stranka: Svet Evropske unije (zastopnika: F. Naert in M. Bishop, odvetnika)
   
      Predmet
   
   Na eni strani tožba za razglasitev ničnosti Sklepa Sveta z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (2010/413/SZVP) (UL L 195, str. 39); Sklepa Sveta 2010/644/SZVP z dne 25. oktobra 2010 o spremembi Sklepa 2010/413/SZVP (UL, L 281, str. 81); Uredbe Sveta (EU) št. 961/2010 z dne 25. oktobra 2010 o omejevalnih ukrepih proti Iranu in razveljavitvi Uredbe (ES) št. 423/2007 (UL L 281, str. 1) in Uredbe Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010 (UL L 88, str. 1), ter izvedbenih uredb Sveta (EU) št. 350/2012 z dne 23. aprila 2012, (EU) št. 709/2012 z dne 2. avgusta 2012, (EU) št. 945/2012 z dne 15. oktobra 2012, (EU) št. 1264/2012 z dne 21. decembra 2012, (EU) št. 522/2013 z dne 6. junija 2013, (EU) št. 1203/2013 z dne 26. novembra 2013, in (EU) št. 397/2014 z dne 16. aprila 2014 (UL L 110, str. 17, UL L 208, str. 2, UL L 282, str. 16, UL L 356, str. 55, UL L 156, str. 3, UL L 316, str. 1 in UL L 119, p. 1) v delu, v katerem se ti akti nanašajo na tožečo stranko, in, na drugi strani, zahtevek za povračilo škode, ki naj bi nastala.
   
      Izrek
   
   
               1.
            
            
               Postopek s tožbo se ustavi v delu, v katerem se nanaša na razglasitev ničnosti Sklepa Sveta z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (2010/413/SZVP); Sklepa Sveta 2010/644/SZVP z dne 25. oktobra 2010 o spremembi Sklepa 2010/413/SZVP; Uredbe Sveta (EU) št. 961/2010 z dne 25. oktobra 2010 o omejevalnih ukrepih proti Iranu in razveljavitvi Uredbe (ES) št. 423/2007 in Uredbe Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010, ter izvedbenih uredb Sveta (EU) št. 350/2012 z dne 23. aprila 2012, (EU) št. 709/2012 z dne 2. avgusta 2012, (EU) št. 945/2012 z dne 15. oktobra 2012, (EU) št. 1264/2012 z dne 21. decembra 2012, (EU) št. 522/2013 z dne 6. junija 2013, (EU) št. 1203/2013 z dne 26. novembra 2013, in (EU) št. 397/2014 z dne 16. aprila 2014 za izvajanje Uredbe št. 267/2012.
            
         
               2.
            
            
               V preostalem se tožba zavrne.
            
         
               3.
            
            
               Mahmoud Jannatian in Svet Evropske unije nosita svoje lastne stroške.
            
         
      (1)  UL C 212, 7.2.2014.